
Tarkistus 1
Ehdotus asetukseksi
Johdanto-osan 1 kappale
	

	Komission teksti
	Tarkistus

	(1)	Teräsala on unionin kilpailukyvyn ja turvallisuuden kannalta keskeisessä asemassa. Unioni on yksiselitteisesti osoittanut pitävänsä alaa strategisesti tärkeänä ja sitoutuvansa varmistamaan alan elinkelpoisuuden ja pitkän aikavälin kestävyyden.
	(1)	Teräsala on avaintekijä ekosysteemissään, joka käsittää tuotantoketjun loppupään (esimerkiksi autoteollisuus, rakennusala, metallipakkaukset ja -komponentit, koneteollisuus, teknologiateollisuus ynnä muut) teräsjohdannaistuotteet, ja se on unionin talouden, taloudellisen turvallisuuden, kilpailukyvyn ja turvallisuuden kannalta keskeisessä asemassa. Unionin olisi vahvistettava toimiaan tällä strategisesti tärkeällä alalla, joka on olennainen laadukkaiden työpaikkojen luomisen ja työllisyyden, ilmastoneutraaliin talouteen siirtymisen ja puolustusvoimavarojen kehittämisen kannalta, sijoittamalla jatkuvasti teräsalan elinkelpoisuuteen ja pitkän aikavälin häiriönsietokykyyn.


Tarkistus 2
Ehdotus asetukseksi
Johdanto-osan 1 a kappale (uusi)
	

	Komission teksti
	Tarkistus

	
	(1 a)	Terästä tuottavilla teollisuuskaupungeilla ja -alueilla on suuri merkitys työntekijöille, yhteisöille ja kilpailukyvylle. Näissä kaupungeissa ja näillä alueilla työntekijät ovat louhineet ja muuntaneet raaka-aineita ja siirtäneet teknistä osaamista sukupolvelta toiselle. Näillä kaupungeilla ja alueilla on siirtymän toteutumisen ja oikeudenmukaisuuden kannalta tarvittavat tiedot, välineet ja sosiaalinen yhteenkuuluvuus.


Tarkistus 3
Ehdotus asetukseksi
Johdanto-osan 2 kappale
	

	Komission teksti
	Tarkistus

	(2)	Terästeollisuus eri maissa ja alueilla, myös unionissa, kärsii kielteisistä vaikutuksista, jotka johtuvat maailmanlaajuisen rakenteellisen ylikapasiteetin lisääntymisestä. Tämä maailmanlaajuinen haaste vaikuttaa unionin kotimarkkinoihin ja muiden maiden markkinoihin joko suoraan sellaisista maista, joilla on ylikapasiteettia, tulevan tuonnin seurauksena tai välillisesti syrjäyttämisvaikutuksen seurauksena tai molemmilla tavoin. Tehokas ratkaisu maailmanlaajuiseen ylikapasiteettiin edellyttää tehostettuja yhteisiä toimia unionilta ja sen samanmielisiltä kumppaneilta, jotka eivät edistä maailmanlaajuista ylikapasiteettia. Unioni johtaa edelleen kansainvälistä työtä, myös terästeollisuuden ylikapasiteettia käsittelevän maailmanlaajuisen foorumin puitteissa, maailmanlaajuisen ylikapasiteetin perimmäisiin syihin puuttumiseksi ja sellaisten ratkaisujen löytämiseksi, joilla vahvistetaan maailmanlaajuisten teräsmarkkinoiden avoimuutta ja joissa otetaan huomioon nykyaikaiset tuotanto- ja toimitustekniikat muun muassa soveltamalla sulatus- ja valamispaikan periaatetta sekä seuraamalla tuontia ja vientiä. Unionin ja samanmielisten maiden olisi tehtävä yhteistyötä pitääkseen taloutensa erillään maailmanlaajuisesta ylikapasiteetista samalla kun varmistetaan turvalliset toimitusketjut ja parannetaan markkinoille pääsyä.
	(2)	 Terästeollisuus, -työntekijät, -teollisuuskaupungit ja -alueet eri maissa, myös unionissa, kärsivät kielteisistä vaikutuksista, jotka johtuvat maailmanlaajuisen rakenteellisen ylikapasiteetin lisääntymisestä. Teräksentuotannon maailmanlaajuinen rakenteellinen ylikapasiteetti uhkaa vakavasti teräsalaa luomalla epäreiluja kilpailuolosuhteita ja vähentämällä halukkuutta tehdä vihreän siirtymän kannalta ratkaisevan tärkeitä investointeja. Maailmanlaajuinen rakenteellinen ylikapasiteetti on suuntaus, joka vaikuttaa paitsi teräsalaan myös moniin muihin teollisuudenaloihin ja uhkaa niiden pitkän aikavälin elinkelpoisuutta. Tämä maailmanlaajuinen haaste vaikuttaa unionin kotimarkkinoihin ja muiden maiden markkinoihin joko suoraan sellaisista maista, joilla on ylikapasiteettia, tulevan tuonnin seurauksena tai välillisesti syrjäyttämisvaikutuksen seurauksena tai molemmilla tavoin. Tehokas ratkaisu maailmanlaajuiseen ylikapasiteettiin edellyttää tehostettuja yhteisiä toimia unionilta ja sen samanmielisiltä kumppaneilta, jotka eivät edistä maailmanlaajuista ylikapasiteettia. Unioni tehostaa toimiaan johtaessaan kansainvälistä työtä ja myös koordinoidessaan toimia samanmielisten maiden kanssa, myös terästeollisuuden ylikapasiteettia käsittelevän maailmanlaajuisen foorumin puitteissa, maailmanlaajuisen ylikapasiteetin perimmäisiin syihin puuttumiseksi ja sellaisten ratkaisujen löytämiseksi, joilla vahvistetaan maailmanlaajuisten teräsmarkkinoiden avoimuutta ja joissa otetaan huomioon nykyaikaiset tuotanto- ja toimitustekniikat muun muassa soveltamalla sulatus- ja valamispaikan periaatetta sekä seuraamalla tuontia ja vientiä. Unionin ja samanmielisten maiden olisi kiireellisesti tehtävä yhteistyötä pitääkseen taloutensa erillään maailmanlaajuisesta ylikapasiteetista samalla kun varmistetaan turvalliset toimitusketjut ja parannetaan markkinoille pääsyä. Tällaista yhteistyötä olisi jatkettava rakentavassa ja tulevaisuuteen suuntautuvassa hengessä, jossa otetaan huomioon yhteiset strategiset intressit ja molemminpuoliset edut. Sen avulla olisi pyrittävä vähentämään vääristymiä maailmanlaajuisilla teräsmarkkinoilla, edistämään reilua kilpailua, joka perustuu markkinaperiaatteisiin, ja tukemaan siirtymistä kohti tulevaisuuteen suuntautunutta teollista tuotantoa. Kumppanien välisen koordinoinnin vahvistaminen voi myös parantaa häiriönsietokykyä ja vahvistaa vakaiden, ennustettavien ja monipuolisten toimitusketjujen perustaa.


Tarkistus 4
Ehdotus asetukseksi
Johdanto-osan 2 a kappale (uusi)
	

	Komission teksti
	Tarkistus

	
	(2 a)	Ylikapasiteettiin puututaan tehokkaimmin koordinoiduilla monenvälisillä toimilla, koska kyse on maailmanlaajuisesta ongelmasta, joka edellyttää maailmanlaajuista ratkaisua. Koska kyseisellä tasolla ei ole saavutettu merkittävää edistystä, unionin olisi hyväksyttävä kohdennettu ja joustava toimenpide.


Tarkistus 5
Ehdotus asetukseksi
Johdanto-osan 2 b kappale (uusi)
	

	Komission teksti
	Tarkistus

	
	(2 b)	Euroopalla on pitkät perinteet teräksentuotannon alalla, ja teräsalan työntekijät ovat keskeinen osa unionin valmistusteollisuuden perustaa. Nämä korkeatasoista osaamista vaativat laadukkaat työpaikat, jotka tarjoavat kunnollisen palkan ja vahvaa työsuojelua ja joilla noudatetaan tiukkoja työterveys- ja työturvallisuusvaatimuksia, ovat olennaisen tärkeitä teräsalan kilpailukyvyn ja merkittävän yhteiskunnallisen arvon säilyttämiseksi.


Tarkistus 6
Ehdotus asetukseksi
Johdanto-osan 6 kappale
	

	Komission teksti
	Tarkistus

	(6)	Unionin johtajat hyväksyivät marraskuussa 2024 Budapestin julistuksen2, jossa korostettiin, että on tarpeen tehdä kiireellisesti ja määrätietoisesti unionista aiempaa kilpailukykyisempi uuden Euroopan kilpailukykyohjelman avulla. Lisäksi johtajat ilmoittivat olevansa sitoutuneita varmistamaan teollisuuden uudistamisen ja hiilestä irtautumisen, jotta unioni voi pysyä teollisuus- ja teknologia-alan voimatekijänä. Unionin johtajat tunnustivat myös tarpeen puolustusvalmiuden ja -kapasiteetin lisäämiseen erityisesti vahvistamalla puolustusalan teknologista ja teollista perustaa. Tätä varten johtajat sitoutuivat laatimaan unionia varten teollisuuspolitiikan, jolla varmistetaan tulevaisuuden avainteknologian kasvu niin, että samalla kiinnitetään erityistä huomiota siirtymävaiheessa oleviin perinteisiin teollisuudenaloihin.
	(6)	Unionin johtajat hyväksyivät marraskuussa 2024 Budapestin julistuksen2, jossa korostettiin, että on tarpeen tehdä kiireellisesti ja määrätietoisesti unionista aiempaa kilpailukykyisempi uuden Euroopan kilpailukykyohjelman avulla. Lisäksi johtajat ilmoittivat olevansa sitoutuneita varmistamaan teollisuuden uudistamisen ja hiilestä irtautumisen, jotta unioni voi pysyä teollisuus- ja teknologia-alan voimatekijänä, joka edistää laadukkaiden työpaikkojen luomista. Unionin johtajat tunnustivat myös tarpeen puolustusvalmiuden ja -kapasiteetin lisäämiseen erityisesti vahvistamalla puolustusalan teknologista ja teollista perustaa. Tätä varten johtajat sitoutuivat laatimaan unionia varten teollisuuspolitiikan, jolla varmistetaan tulevaisuuden avainteknologian kasvu niin, että samalla kiinnitetään erityistä huomiota siirtymävaiheessa oleviin perinteisiin teollisuudenaloihin.

	_________________
	_________________

	2 https://www.consilium.europa.eu/fi/press/press-releases/2024/11/08/the-budapest-declaration/
	2 https://www.consilium.europa.eu/fi/press/press-releases/2024/11/08/the-budapest-declaration/


Tarkistus 7
Ehdotus asetukseksi
Johdanto-osan 7 kappale
	

	Komission teksti
	Tarkistus

	(7)	Teollisuuden kilpailukyky on keskeinen prioriteetti, ja hiilestä irtautuminen on voimakas kasvua edistävä tekijä, kun se yhdistetään teollisuus-, kilpailu-, talous- ja kauppapolitiikkaan.
	(7)	 Teollisuuden kilpailukyky on keskeinen prioriteetti unionin teräsalalla, jotta se voi selviytyä ja edistää kestävää kasvua, pitkän aikavälin vaurautta ja häiriönsietokykyä. Jotta tämä strateginen ala olisi kilpailukykyinen, unionin on käytettävä hiilestä irtautumista sekä erilaisia teollisuus-, talous- ja kauppapolitiikan toimia. Kyseisillä politiikkatoimilla olisi esimerkiksi pyrittävä säilyttämään Euroopan tuotantokapasiteetti, teknologinen johtoasema ja ammattitaitoa vaativa työ keskeisillä aloilla unionissa, jotta voidaan estää strategisten teollisuudenalojen siirtyminen alueille, joilla ympäristö- ja sosiaalinormit ovat alhaisemmat ja tukimekanismit epäoikeudenmukaisia.


Tarkistus 8
Ehdotus asetukseksi
Johdanto-osan 7 a kappale (uusi)
	

	Komission teksti
	Tarkistus

	
	(7 a)	Ylikapasiteetti ja kolmansien maiden eritasoinen sitoutuminen ilmastotavoitteisiin vaikuttavat unionin terästeollisuuden siirtymiseen hiilineutraaliin tuotantoon. Sen vuoksi, jotta unionin teräsalan hiilestä irtautumisen polku olisi kestävä, tariffikiintiöiden tasoa olisi tarkasteltava tarvittaessa uudelleen. Tämä voisi antaa sysäyksen oikeanlaisten olosuhteiden luomiselle unionin terästeollisuudelle, jotta se voi irtautua hiilestä ja siirtyä pois nykyisistä toimintamalleista. Kyseisen uudelleentarkastelun yhteydessä komission olisi myös raportoitava unionin tuottajien julkisten tukien käytöstä unionin ilmastotavoitteiden saavuttamiseksi, unionin vähäpäästöisen teräksentuotannon kokonaismääristä ja unionin tuottajien altistumisesta epäreilulle kilpailulle.


Tarkistus 9
Ehdotus asetukseksi
Johdanto-osan 8 kappale
	

	Komission teksti
	Tarkistus

	(8)	Energiavaltaiset tuotannonalat ovat painopistealoja, jotka tarvitsevat kiireellistä tukea voidakseen irtaantua hiilestä ja sähköistyä sekä selviytyä korkeista energiakustannuksista, epäreilusta globaalista kilpailusta ja monimutkaisesta sääntelystä, jotka kaikki heikentävät alan kilpailukykyä.
	(8)	 Energiavaltaiset tuotannonalat ovat painopistealoja, jotka tarvitsevat kiireellisiä tukitoimia voidakseen irtaantua hiilestä ja sähköistyä, ryhtyä toimimaan kiertotalousmallin mukaisesti, mikä auttaisi edistämään työpaikkojen luomista unionissa sekä selviytymään korkeista energiakustannuksista ja epäreilusta globaalista kilpailusta ja monimutkaisesta sääntelystä, jotka kaikki heikentävät alan kilpailukykyä. On olennaisen tärkeää antaa näille tuotannonaloille mahdollisuus säilyttää maailmanlaajuinen kilpailukykynsä ja jatkaa tuotantoa unionissa, ja samalla energiavaltaisille tuotannonaloille annettavaan jatkuvaan tukeen olisi sovellettava sosiaalisia ja ympäristöön liittyviä ehtoja, kuten tuotantopaikkojen ja työpaikkojen säilyttäminen. Energiaturvallisuuden vahvistaminen, kohtuuhintaisen energian saatavuuden mahdollistaminen, tuotantopanoskustannusten alentaminen ja sääntelytaakan yksinkertaistaminen ovat ratkaisevan tärkeitä teollisuuden toiminnan siirtämisen estämiseksi ja arvoketjujen säilyttämiseksi unionissa. Koska teräksentuotannon osuus unionin kasvihuonekaasupäästöistä on noin viisi prosenttia, vähäpäästöisten ja lähes päästöttömien teknologioiden, kuten vetypohjaisen ja sähköistetyn teräksenvalmistuksen, käyttöönoton nopeuttaminen ja kierron vahvistaminen korkealaatuisen kierrätetyn rautaromun talteenoton ja käsittelyn avulla on olennaisen tärkeää, jotta voidaan vähentää päästöjä ja parantaa resurssitehokkuutta.


Tarkistus 10 
Ehdotus asetukseksi
Johdanto-osan 9 kappale
	

	Komission teksti
	Tarkistus

	(9)	Lisäksi teräs on unionin puolustusvoimavarojen kannalta strategisesti tärkeä metalli, kuten teräs- ja metallialan toimintasuunnitelmassa3 todetaan. Nykyisessä geopoliittisessa ympäristössä kriittisten metallien, kuten teräksen, vakaat ja kestävät toimitusketjut ja kotimainen tuotanto ovat olennaisen tärkeitä puolustusalan sekä ilmailu- ja avaruusalan kannalta ja jotta vältetään ei-toivottu riippuvuus kolmansien maiden toimittajista.
	(9)	 Unioni on edelleen sitoutunut teräs- ja metallialan toimintasuunnitelman3 nopeaan ja kiireelliseen täytäntöönpanoon, sillä teräs on unionin puolustusvoimavarojen kannalta strategisesti tärkeä metalli. Erityisesti tilanteessa, jolle ovat ominaisia maailmanlaajuisen epävakauden lisääntyminen ja kasvaneet turvallisuuspaineet, kriittisten metallien, kuten teräksen, vakaat ja kestävät toimitusketjut ja vahva ja kilpailukykyinen kotimainen tuotantopohja ovat olennaisen tärkeitä puolustusalan sekä ilmailu- ja avaruusalan ja talouden häiriönsietokyvyn kannalta ja jotta vältetään ei-toivottu riippuvuus kolmansien maiden toimittajista.


Tarkistus 11 
Ehdotus asetukseksi
Johdanto-osan 9 a kappale (uusi)
	

	Komission teksti
	Tarkistus

	
	(9 a)	Teräs on myös perustavassa asemassa monilla muilla teollisuudenaloilla, kuten unionin puhtaan teknologian, liikenteen, rakentamisen ja energiainfrastruktuurin aloilla. Kilpailukykyisen ja teknologisesti kehittyneen terästeollisuuden perustan säilyttäminen unionissa on siksi elintärkeää unionin teollisen itsemääräämisoikeuden ja strategisen riippumattomuuden kannalta.


Tarkistus 12
Ehdotus asetukseksi
Johdanto-osan 10 kappale
	

	Komission teksti
	Tarkistus

	(10)	Unioni on jo ottanut käyttöön useita kaupan suojatoimenpiteitä metallialalla, myös rauta- ja teräsalalla, epäreilun maailmanlaajuisen kilpailun torjumiseksi. Teollisuuteen kohdistuu kuitenkin yhä voimakkaampia kielteisiä vaikutuksia, jotka johtuvat maailmanlaajuisesta rakenteellisesta ylikapasiteetista ja maailmanlaajuisista vääristymistä, mukaan lukien tiettyjen maiden muut kuin markkinaehtoiset politiikat ja käytännöt, joilla tuetaan keinotekoisesti niiden kotimaista teollisuutta tai kierretään unionin kaupan suojatoimenpiteitä ja pakotteita. Unioni on ainoa suuri teräksentuotantoalue, jonka kapasiteetti pienenee. Toimenpiteiden vaikutukset kumoutuvat kuitenkin kokonaan muilla alueilla toteutettavilla jatkuvilla suurilla kapasiteetin lisäyksillä, jotka ovat täysin irrallaan kotimaisen ja maailmanlaajuisen kysynnän kehityksestä. Maailmanlaajuisen ylikapasiteetin odotetaan kasvavan nykyisestä 602 miljoonasta tonnista (joka on viisinkertainen unionin kysyntään verrattuna) 721 miljoonaan tonniin vuoteen 2027 mennessä.
	(10)	Unionin strategisten teollisuudenalojen ja kilpailukyvyn tukemiseksi unionin kauppatoimet eivät saisi haitata unionin teräksentuotantokapasiteettia. Unioni on jo ottanut käyttöön useita kaupan suojatoimenpiteitä metallialalla, myös rauta- ja teräsalalla, epäreilun maailmanlaajuisen kilpailun torjumiseksi. Teollisuuteen kohdistuu kuitenkin yhä voimakkaampia kielteisiä vaikutuksia, jotka johtuvat maailmanlaajuisesta rakenteellisesta ylikapasiteetista ja maailmanlaajuisista vääristymistä, mukaan lukien tiettyjen maiden muut kuin markkinaehtoiset politiikat ja epäreilut kaupan käytännöt, joilla tuetaan keinotekoisesti niiden kotimaista teollisuutta tai kierretään unionin kaupan suojatoimenpiteitä ja pakotteita. Unioni on ainoa suuri teräksentuotantoalue, jonka kapasiteetti pienenee. Toimenpiteiden vaikutukset kumoutuvat kuitenkin kokonaan muilla alueilla toteutettavilla jatkuvilla suurilla kapasiteetin lisäyksillä, jotka ovat täysin irrallaan kotimaisen ja maailmanlaajuisen kysynnän kehityksestä. Maailmanlaajuisen ylikapasiteetin odotetaan kasvavan nykyisestä 602 miljoonasta tonnista (joka on viisinkertainen unionin kysyntään verrattuna) 721 miljoonaan tonniin vuoteen 2027 mennessä. Näin ollen teräsmarkkinoilla toteutettavat suojatoimenpiteet olisi suunniteltava pitkän aikavälin näkökulmasta, koska nykyinen tilanne, toisin kuin aiemmat ajanjaksot, jolloin unionin teräsalalla on ollut ylituotantoa, on rakenteellinen eikä todennäköisesti ratkea lyhyellä tai keskipitkällä aikavälillä.


Tarkistus 13 
Ehdotus asetukseksi
Johdanto-osan 11 kappale
	

	Komission teksti
	Tarkistus

	(11)	 Lisäksi kolmansien maiden kauppaa rajoittavien toimenpiteiden viimeaikainen kehitys lisää entisestään unionin tuottajiin kohdistuvaa tuontipainetta sekä määrien että hintojen osalta. Tämän paineen odotetaan vain lisääntyvän entisestään.
	(11)	 Lisäksi kolmansien maiden kauppaa rajoittavien toimenpiteiden viimeaikainen kehitys lisää entisestään unionin tuottajiin kohdistuvaa tuontipainetta sekä määrien että hintojen osalta. Tämän paineen odotetaan vain lisääntyvän entisestään ja vauhdittavan entisestään unionin tuotannon vähenemistä, tuotantolaitosten sulkemista ja työpaikkojen menettämistä. 


Tarkistus 14 
Ehdotus asetukseksi
Johdanto-osan 11 a kappale (uusi)
	

	Komission teksti
	Tarkistus

	
	(11 a)	Sääntöihin perustuva monenvälinen kauppajärjestelmä, jonka ytimessä on WTO, on edelleen olennaisen tärkeä maailmankaupan vakauden, ennustettavuuden ja oikeudenmukaisuuden varmistamiseksi. Tämä asetus olisikin pantava täytäntöön noudattaen kaikilta osin WTO:sta johtuvia unionin velvoitteita. Tällä asetuksella pyritään puuttumaan maailmanlaajuisen ylikapasiteetin aiheuttamiin kaupan vääristymiin, ja sitä olisi pidettävä välineenä, jolla palautetaan edellytykset avoimemmalle ja sääntöihin perustuvalle kaupalle tulevaisuudessa. 


Tarkistus 15
Ehdotus asetukseksi
Johdanto-osan 12 kappale
	

	Komission teksti
	Tarkistus

	(12)	Tämän seurauksena unionin terästeollisuus on vakavassa tilanteessa, jossa se on menettänyt tuotantokapasiteettiaan ennennäkemättömällä tavalla yli 30 miljoonaa tonnia vuodesta 2018, sen kapasiteetin käyttöaste on historiallisen alhainen (67 prosenttia vuonna 2024) ja alalla on menetetty vuodesta 2018 lähtien noin 30 000 työpaikkaa ja vuonna 2024 ilmoitettiin useiden tuhansien työpaikkojen menetyksistä. Unionin terästeollisuuden toiminta oli tappiollista vuonna 2024.
	(12)	Tämän seurauksena unionin terästeollisuus on vakavassa tilanteessa, jossa se on menettänyt tuotantokapasiteettiaan ennennäkemättömällä tavalla yli 30 miljoonaa tonnia vuodesta 2018, sen kapasiteetin käyttöaste on historiallisen alhainen (67 prosenttia vuonna 2024) ja alalla on menetetty vuodesta 2018 lähtien noin 30 000 työpaikkaa ja vuonna 2024 ilmoitettiin useiden tuhansien työpaikkojen menetyksistä. Unionin terästeollisuuden toiminta oli tappiollista vuonna 2024. Tämän taantuman aiheuttama taakka on kohdistunut voimakkaasti teollisuuskaupunkeihin ja -alueisiin, joissa teräksen valmistuksella on pitkät perinteet.


Tarkistus 16
Ehdotus asetukseksi
Johdanto-osan 13 kappale
	

	Komission teksti
	Tarkistus

	(13)	Kun otetaan huomioon kotimaisen terästeollisuuden nopeasti heikkenevä tilanne ja tähänastinen epätyydyttävä edistyminen yhteisen ratkaisun löytämisessä maailmanlaajuiseen rakenteelliseen ylikapasiteettiin, on tarpeen hyväksyä uusi toimenpide, jolla korvataan täytäntöönpanoasetus (EU) 2019/159. Komissio käynnisti 18 päivänä heinäkuuta 2025 kannanottopyynnön ja kohdennetun kuulemisen, joilla kerättiin sidosryhmien kantoja uuden toimenpiteen eri näkökohdista, kuten sen muodosta, tasosta, maantieteellisestä soveltamisalasta ja kestosta, sekä muista erityispiirteistä, kuten alkuperäsäännöistä. Kuulemisprosessi päättyi 18 päivänä elokuuta 2025, ja siihen saatiin yli viisisataa vastausta: kannanottopyyntöön 143 vastausta ja kohdennettuun kuulemiseen 373 vastausta. Yksityiskohtainen yhteenveto saadusta palautteesta on tämän lainsäädäntöehdotuksen liitteenä olevassa komission yksiköiden valmisteluasiakirjassa.
	(13)	Kun otetaan huomioon kotimaisen terästeollisuuden nopeasti heikkenevä tilanne ja tähänastinen epätyydyttävä edistyminen yhteisen ratkaisun löytämisessä maailmanlaajuiseen rakenteelliseen ylikapasiteettiin, on tarpeen hyväksyä kiireellisesti uusi toimenpide, jolla korvataan täytäntöönpanoasetus (EU) 2019/159. Komissio käynnisti 18 päivänä heinäkuuta 2025 kannanottopyynnön ja kohdennetun kuulemisen, joilla kerättiin sidosryhmien kantoja uuden toimenpiteen eri näkökohdista, kuten sen muodosta, tasosta, maantieteellisestä soveltamisalasta ja kestosta, sekä muista erityispiirteistä, kuten alkuperäsäännöistä. Kuulemisprosessi päättyi 18 päivänä elokuuta 2025, ja siihen saatiin yli viisisataa vastausta: kannanottopyyntöön 143 vastausta ja kohdennettuun kuulemiseen 373 vastausta. Yksityiskohtainen yhteenveto saadusta palautteesta on tämän lainsäädäntöehdotuksen liitteenä olevassa komission yksiköiden valmisteluasiakirjassa. Komissio päätti asian kiireellisyyden vuoksi olla tekemättä vaikutustenarviointia, mutta vahvisti sitoutuvansa esittämään arvioinnin asiaan liittyvistä seurauksista tämän asetuksen voimaantulopäivän jälkeen.


Tarkistus 17
Ehdotus asetukseksi
Johdanto-osan 14 kappale
	

	Komission teksti
	Tarkistus

	(14)	Unioni aikoo aloittaa rinnakkain tähän ehdotukseen sovellettavan tavallisen lainsäätämisjärjestyksen kanssa tullitariffeja ja kauppaa koskevan vuoden 1994 yleissopimuksen XXVIII artiklan mukaiset neuvottelut, joiden tavoitteena on muuttaa tiettyjä WTO-myönnytyksiä tämän asetuksen soveltamisalaan kuuluvien tuotteiden osalta ja varmistaa, että tuloksena olevalla tullien tasolla varmistetaan unionin terästeollisuuden häiriönsietokyky tilanteessa, jossa vallitsee rakenteellinen maailmanlaajuinen ylikapasiteetti ja kolmansien maiden teräsalaan kohdistuvat kaupan toimenpiteet lisääntyvät samoin kuin niiden kielteiset vaikutukset unionin terästeollisuuteen.
	(14)	Unioni aikoo aloittaa rinnakkain tähän ehdotukseen sovellettavan tavallisen lainsäätämisjärjestyksen kanssa tullitariffeja ja kauppaa koskevan vuoden 1994 yleissopimuksen XXVIII artiklan mukaiset neuvottelut, joiden tavoitteena on muuttaa tiettyjä WTO-myönnytyksiä tämän asetuksen soveltamisalaan kuuluvien tuotteiden osalta ja varmistaa, että tuloksena olevalla tullien tasolla varmistetaan unionin terästeollisuuden häiriönsietokyky tilanteessa, jossa vallitsee rakenteellinen maailmanlaajuinen ylikapasiteetti ja kolmansien maiden teräsalaan kohdistuvat kaupan toimenpiteet lisääntyvät samoin kuin niiden kielteiset vaikutukset unionin terästeollisuuteen. Unionin sitoumusten muuttaminen ei saisi johtaa tämän asetuksen liitteessä II säädettyjä kiintiöiden määriä suurempaan korvaukseen, eikä se saisi vaikuttaa muihin kuin tämän asetuksen liitteessä II lueteltuihin tuotteisiin. Unionin olisi ilmoitettava tästä asetuksesta WTO:ssa myös GATT-sopimuksen XX artiklan mukaisesti, koska tämä asetus on tarpeen unionin teräsalan hiilestä irtautumisen edistämiseksi ja myös unionin yleisen järjestyksen säilyttämiseksi.


Tarkistus 18
Ehdotus asetukseksi
Johdanto-osan 14 a kappale (uusi)
	

	Komission teksti
	Tarkistus

	
	(14 a)	Komissio käy ennakoivaa ja avointa viestintää kauppakumppaneiden kanssa selittääkseen selkeästi tämän asetuksen hyväksymisen syyt ja määrittääkseen, miten tasapuolisia ja oikeudenmukaisia olosuhteita voidaan pitää yllä, jotta aidon kauppayhteistyön nykyistä henkeä ei häiritä, etenkään sellaisten nykyisten ja tulevien vapaakauppasopimuskumppaneiden kanssa, joihin tämä asetus vaikuttaa.


Tarkistus 19
Ehdotus asetukseksi
Johdanto-osan 15 kappale
	

	Komission teksti
	Tarkistus

	(15)	Täytäntöönpanoasetuksessa (EU) 2019/159 kiintiön ylittävään tuontiin sovellettavaksi tulliksi on vahvistettu 25 prosenttia, ottaen huomioon teräsalan tullien taso muilla keskeisillä markkinoilla, mutta on aiheellista vahvistaa kiintiön ylittävään tuontiin sovellettavan tullin taso 50 prosenttiin, jotta minimoidaan kaupan uudelleensuuntaamisen riski. Tämä tulli täydentäisi muita tämän asetuksen soveltamisalaan kuuluviin tuoteluokkiin sovellettavia tulleja.
	(15)	Täytäntöönpanoasetuksessa (EU) 2019/159 kiintiön ylittävään tuontiin sovellettavaksi tulliksi on vahvistettu 25 prosenttia, ottaen huomioon teräsalan tullien taso muilla keskeisillä markkinoilla, mutta on aiheellista vahvistaa kiintiön ylittävään tuontiin sovellettavan tullin taso 50 prosenttiin, jotta minimoidaan kaupan uudelleensuuntaamisen riski ja sallitaan tuotantokapasiteetin lisääminen. Tämä tulli täydentäisi muita tämän asetuksen soveltamisalaan kuuluviin tuoteluokkiin sovellettavia tulleja.


Tarkistus 20
Ehdotus asetukseksi
Johdanto-osan 20 a kappale (uusi)
	

	Komission teksti
	Tarkistus

	
	(20 a)	Tariffikiintiöiden oikeudenmukaisen ja tasapainoisen hallinnoinnin varmistamiseksi olisi estettävä tuonnin keskittyminen muutamille suurille toimijoille ja varastointikäytännöt. Sellaiset varastointikäytännöt, joissa terästuotteita varastoidaan satamissa, tullivarastoissa tai vapaa-alueilla niiden vapaaseen liikkeeseen luovuttamisen viivyttämiseksi, voivat johtaa tariffikiintiöiden nopeaan loppumiseen ensin tullutta palvellaan ensin -periaatteen mukaisessa järjestelmässä. Tällaiset käytännöt uhkaavat heikentää kaikkien talouden toimijoiden oikeudenmukaisia mahdollisuuksia käyttää kiintiöitä ja suojamekanismin tehokkuutta. Sen vuoksi komission olisi seurattava tiiviisti tuontikäytäntöjä ja varastointitasoja ja harkittava tarvittaessa tariffikiintiöiden hallinnointiin tehtäviä mukautuksia, jotta varmistetaan oikeudenmukaiset käyttömahdollisuudet kaikille toimijoille, jotta voidaan reagoida nopeasti markkinaolosuhteiden muutoksiin ja suojella samalla unionin terästeollisuutta ja tuotantoketjun loppupään teollisuudenaloja. 


Tarkistus 21
Ehdotus asetukseksi
Johdanto-osan 21 kappale
	

	Komission teksti
	Tarkistus

	(21)	Sen varmistamiseksi, että toimenpiteellä puututaan tehokkaasti maailmanlaajuisen ylikapasiteetin vaikutuksiin, on tärkeää määrittää sulatus- ja valamismaa, kun otetaan huomioon terästuotteiden erityispiirteet ja nykyaikaiset tuotanto- ja toimitustekniikat. Sulatus- ja valamismaalla tarkoitetaan alkuperäistä paikkaa, jossa sulaa raakaterästä ja -rautaa tuotetaan teräksen tai raudan valmistukseen käytettävässä masuunissa ja jossa ne myöhemmin valetaan ensisijaiseen kiinteään olomuotoon. Tämä ensisijainen kiinteä olomuoto voi olla joko puolivalmis tuote, mukaan lukien mutta ei yksinomaan laatat, aihiot tai valanteet, tai valmis terästehtaan tuote. Sulatus- ja valamismaata koskevan näytön pyytämisellä vältetään se, että tietyissä maissa, jotka lisäävät maailmanlaajuista ylikapasiteettia, tuotettu teräs pääsisi aiheettomasti unionin markkinoille sen jälkeen, kun sitä on jalostettu muissa maissa, ja lisätään avoimuutta teräksen tuontiin liittyvässä kotimaisessa toimitusketjussa.
	(21)	Sen varmistamiseksi, että toimenpiteellä puututaan tehokkaasti maailmanlaajuisen ylikapasiteetin vaikutuksiin, on tärkeää määrittää sulatus- ja valamismaa, kun otetaan huomioon terästuotteiden erityispiirteet ja nykyaikaiset tuotanto- ja toimitustekniikat. Sulatus- ja valamismaalla tarkoitetaan alkuperäistä paikkaa, jossa sulaa raakaterästä ja -rautaa tuotetaan teräksen tai raudan valmistukseen käytettävässä masuunissa ja jossa ne myöhemmin valetaan ensisijaiseen kiinteään olomuotoon. Tämä ensisijainen kiinteä olomuoto voi olla joko puolivalmis tuote, mukaan lukien mutta ei yksinomaan laatat, aihiot tai valanteet, tai valmis terästehtaan tuote. Sulatus- ja valamismaata koskevan näytön pyytämisellä vältetään se, että tietyissä maissa, jotka lisäävät maailmanlaajuista ylikapasiteettia, tuotettu teräs pääsisi aiheettomasti unionin markkinoille sen jälkeen, kun sitä on jalostettu muissa maissa, ja lisätään avoimuutta teräksen tuontiin liittyvässä kotimaisessa toimitusketjussa. Näytön pyytäminen olisi tehtävä siten, että hallinnollinen rasite rajoitetaan mahdollisimman pieneksi ja helpotetaan sääntöjen noudattamista pienissä ja keskisuurissa yrityksissä, jäljempänä ’pk-yritykset’.


Tarkistus 22
Ehdotus asetukseksi
Johdanto-osan 21 a kappale (uusi)
	

	Komission teksti
	Tarkistus

	
	(21 a)	Venäjän federaatiossa tai Valko-Venäjällä sulatettua ja valettua terästä sisältäville tuontituotteille ei pitäisi myöntää pääsyä unionin markkinoille eikä niihin pitäisi soveltaa mitään tariffikiintiöitä. Näin ollen kaikkien tällaisten tuotteiden pääsy olisi estettävä automaattisesti unionin ulkorajoilla.


Tarkistus 23
Ehdotus asetukseksi
Johdanto-osan 24 kappale
	

	Komission teksti
	Tarkistus

	(24)	Komissiolle olisi siirrettävä valta hyväksyä Euroopan unionin toiminnasta tehdyn sopimuksen 290 artiklan mukaisesti säädösvallan siirron nojalla annettavia delegoituja säädöksiä, joilla täydennetään tätä asetusta vahvistamalla yksityiskohtaiset säännöt sen maan määrittämiseksi, jossa tuotteen tuotannossa käytetty teräs sulatetaan ja valetaan, ja muutetaan tämän asetuksen liitettä II, jotta voidaan varmistaa, että unioniin suuntautuvalle tuonnille avatut kiintiöt mukautetaan muuttuviin olosuhteisiin tämän asetuksen soveltamisalaan kuuluvien tuotteiden markkinoilla ja että annetaan tekniset eritelmät sulatus- ja valamisvaatimuksen täytäntöönpanoa varten. On erityisen tärkeää, että komissio asiaa valmistellessaan toteuttaa asianmukaiset kuulemiset, myös asiantuntijatasolla, ja että nämä kuulemiset toteutetaan paremmasta lainsäädännöstä 13 päivänä huhtikuuta 2016 tehdyssä toimielinten välisessä sopimuksessa8 vahvistettujen periaatteiden mukaisesti. Jotta voitaisiin erityisesti varmistaa tasavertainen osallistuminen delegoitujen säädösten valmisteluun, Euroopan parlamentille ja neuvostolle toimitetaan kaikki asiakirjat samaan aikaan kuin jäsenvaltioiden asiantuntijoille, ja Euroopan parlamentin ja neuvoston asiantuntijoilla on järjestelmällisesti oikeus osallistua komission asiantuntijaryhmien kokouksiin, joissa valmistellaan delegoituja säädöksiä.
	(24)	Komissiolle olisi siirrettävä valta hyväksyä Euroopan unionin toiminnasta tehdyn sopimuksen 290 artiklan mukaisesti säädösvallan siirron nojalla annettavia delegoituja säädöksiä, joilla täydennetään tätä asetusta vahvistamalla yksityiskohtaiset säännöt sen maan määrittämiseksi, jossa tuotteen tuotannossa käytetty teräs sulatetaan ja valetaan, ja muutetaan tämän asetuksen liitettä II, jotta voidaan varmistaa, että unioniin suuntautuvalle tuonnille avatut kiintiöt mukautetaan muuttuviin olosuhteisiin tämän asetuksen soveltamisalaan kuuluvien tuotteiden markkinoilla ja että annetaan tekniset eritelmät sulatus- ja valamisvaatimuksen täytäntöönpanoa varten. On erityisen tärkeää, että komissio asiaa valmistellessaan toteuttaa asianmukaiset kuulemiset, myös asiantuntijatasolla, ja että nämä kuulemiset toteutetaan paremmasta lainsäädännöstä 13 päivänä huhtikuuta 2016 tehdyssä toimielinten välisessä sopimuksessa8 vahvistettujen periaatteiden mukaisesti. Lisäksi on tärkeää, että valmistelutyössä kuullaan toimialoja sekä teollisuuskaupunkeja ja -alueita, joihin asia vaikuttaa. Jotta voitaisiin erityisesti varmistaa tasavertainen osallistuminen delegoitujen säädösten valmisteluun, Euroopan parlamentille ja neuvostolle toimitetaan kaikki asiakirjat samaan aikaan kuin jäsenvaltioiden asiantuntijoille, ja Euroopan parlamentin ja neuvoston asiantuntijoilla on järjestelmällisesti oikeus osallistua komission asiantuntijaryhmien kokouksiin, joissa valmistellaan delegoituja säädöksiä.

	_________________
	_________________

	8 EUVL L 123, 12.5.2016, s. 1, ELI: http://data.europa.eu/eli/agree_interinstit/2016/512/oj.
	8 EUVL L 123, 12.5.2016, s. 1, ELI: http://data.europa.eu/eli/agree_interinstit/2016/512/oj.


Tarkistus 24
Ehdotus asetukseksi
Johdanto-osan 25 a kappale (uusi)
	

	Komission teksti
	Tarkistus

	
	(25 a)	Euroopan parlamentin ja neuvoston asetuksen (EU) 2025/11531 a mukaisesti ja koska unioni on sitoutunut tukemaan Ukrainan taloutta meneillään olevan Venäjän hyökkäyssodan aikana ja Ukrainalla on strateginen rooli unionin teräksen toimitusketjussa, komission olisi varmistettava, että kiintiöiden jakamisen suunnittelussa ja täytäntöönpanossa otetaan täysin huomioon Ukrainan ehdokasmaan asema ja sen erittäin tärkeä merkitys unionin teräsmarkkinoiden vakaudelle, ja säilytettävä samalla asetuksen tehokkuus ja eheys.

	
	__________

	
	1 a Euroopan parlamentin ja neuvoston asetus (EU) 2025/1153, annettu 5 päivänä kesäkuuta 2025, asetuksen (EU) 2015/478 tiettyjen säännösten soveltamisen keskeyttämisestä ukrainalaisten tuotteiden tuonnissa unioniin (EUVL L, 2025/1153, 5.6.2025, ELI: http://data.europa.eu/eli/reg/2025/1153/oj).


Tarkistus 25
Ehdotus asetukseksi
Johdanto-osan 25 b kappale (uusi)
	

	Komission teksti
	Tarkistus

	
	(25 b)	Koska useat kolmannet maat ovat ottaneet käyttöön kauppaa rajoittavia toimenpiteitä, jotka vaikuttavat suoraan unionin terästuotteiden vientiin, komission olisi otettava huomioon nämä kauppaa rajoittavat toimenpiteet.


Tarkistus 26
Ehdotus asetukseksi
Johdanto-osan 26 kappale
	

	Komission teksti
	Tarkistus

	26.	 Komission olisi arvioitava viimeistään kahden vuoden kuluttua tämän asetuksen hyväksymisestä, onko tarpeen mukauttaa tämän asetuksen kattamien tuotteiden soveltamisalaa, ja jos katsotaan, että se on tarpeen, sen olisi harkittava lainsäädäntöehdotuksen tekemistä uusien terästuotteiden lisäämisestä soveltamisalaan, mukaan lukien tuotteet, jotka on valmistettu teräksestä tai jotka sisältävät merkittävän määrän terästä.
	26.	 Unionin teräksenjalostusteollisuus, joka muodostuu tuhansista pk-yrityksistä, joissa muunnetaan terästä erikoistuneiksi arvokkaiksi tuotteiksi, on ratkaisevan tärkeä koko unionin teräsalalle. Unionin primääriteräksen tuottajien tavoin unionin tuotantoketjun loppupään terästeollisuus altistuu entistä enemmän halvalle tuonnille kolmansista maista, joissa vientiä harjoittavat tuottajat hyötyvät laittomasta valtiontuesta, löyhemmistä ympäristönormeista ja keinotekoisesti alennetuista energia- tai tuotantokustannuksista. Komission olisi kyseisen tilanteen kiireellisyyden huomioon ottaen määritettävä kuuden kuukauden kuluttua tämän asetuksen hyväksymisestä, onko tarpeen mukauttaa tämän asetuksen kattamien tuotteiden soveltamisalaa, ja jos katsotaan, että se on tarpeen, sen olisi esitettävä viimeistään vuoden kuluttua tämän asetuksen hyväksymisestä lainsäädäntöehdotus terästuotteiden lisäämisestä soveltamisalaan, mukaan lukien tuotteet, jotka on valmistettu teräksestä tai jotka sisältävät merkittävän määrän terästä. Tämän asetuksen tehokkuuden varmistamiseksi tässä arvioinnissa on olennaisen tärkeää tarkastella huolellisesti, ratkaistaanko tällä asetuksella ne ongelmat, joihin sillä pyritään puuttumaan, eikä siirretä niitä tahattomasti arvoketjussa pidemmälle. Kyseisessä arvioinnissa olisi otettava huomioon muun muassa valimot, sellaisten kehittyvien maailmanlaajuisen kaupan toimenpiteiden mahdollinen vaikutus, joilla voidaan uudelleenohjata kauppavirtoja unioniin, sekä sellaisten tuotantoketjun loppupään alojen tilanne, joiden kilpailukykyyn, myös pk-yritysten ja valimojen kilpailukykyyn, voi kohdistua kielteisiä vaikutuksia. Kyseisen alustavan arvioinnin jälkeen komission olisi tehtävä myöhempiä arviointeja kaksi kertaa vuodessa tai aikaisemmin, jos merkittävät markkinahäiriöt tai äkilliset muutokset maailmankaupan rakenteessa antavat aihetta sille. 


Tarkistus 27
Ehdotus asetukseksi
Johdanto-osan 26 a kappale (uusi)
	

	Komission teksti
	Tarkistus

	
	(26 a)	Komission olisi laadittava vuosittain kertomus tämän asetuksen täytäntöönpanosta ja toimitettava se Euroopan parlamentille ja neuvostolle. Kyseisessä vuotuisessa kertomuksessa olisi muun muassa oltava tiedot kiintiöiden käytöstä ja kehityksestä sekä 50 prosentin tullin soveltamisalaan kuuluvan tuonnin tuoteluokasta ja määrästä. Vuotuinen kertomus olisi julkaistava.


Tarkistus 28
Ehdotus asetukseksi
Johdanto-osan 27 kappale
	

	Komission teksti
	Tarkistus

	(27)	Komission olisi ennen 1 päivää heinäkuuta 2031 ja sen jälkeen joka viides vuosi arvioitava tämän asetuksen hyväksymisen perusteena olleiden keskeisten parametrien kehitystä, mukaan lukien maailmanlaajuisen ylikapasiteetin kehitys ja suuntaukset sekä sen vaikutus teräsmarkkinoihin. Komission olisi myös tarkasteltava uudelleen kolmansien maiden teräksen kauppaan soveltamien rajoittavien toimenpiteiden tilannetta ja vaikutuksia, joita niillä saattaa olla tai todennäköisesti on, kun otetaan huomioon riski kaupan uudelleensuuntaamisesta unionin markkinoille. Lisäksi komission olisi analysoitava tilannetta, joka koskee muiden kuin markkinaehtoisten politiikkojen ja käytäntöjen esiintymistä kolmansissa maissa, ja niiden vaikutusta unionin teräsmarkkinoihin. Komission olisi myös arvioitava unionin terästeollisuuden taloudellisen suorituskyvyn kehitystä sekä sen hiilestä irtautumista koskevien hankkeiden kehitystä,
	(27)	 Komission olisi ennen 31 päivää joulukuuta 2028 ja sen jälkeen joka kolmas vuosi arvioitava tämän asetuksen hyväksymisen perusteena olleiden keskeisten parametrien kehitystä, mukaan lukien maailmanlaajuisen ylikapasiteetin kehitys ja suuntaukset sekä sen vaikutus teräsmarkkinoihin ja tuotantoketjun loppupään arvoketjuihin. Komission olisi myös tarkasteltava uudelleen kolmansien maiden teräksen kauppaan soveltamien rajoittavien toimenpiteiden tilannetta ja vaikutuksia, joita niillä saattaa olla tai todennäköisesti on, kun otetaan huomioon riski kaupan uudelleensuuntaamisesta unionin markkinoille. Lisäksi komission olisi analysoitava tilannetta, joka koskee muiden kuin markkinaehtoisten politiikkojen ja käytäntöjen esiintymistä kolmansissa maissa, ja niiden vaikutusta unionin teräsmarkkinoihin. Komission olisi myös arvioitava unionin yleisen kilpailukyvyn kehitystä ja unionin terästeollisuuden taloudellisen suorituskyvyn kehitystä, mukaan lukien hintatasot ja kapasiteetin käyttöaste, sekä unionin teräsalan hiilestä irtautumisen polkua ja sen hiilestä irtautumista koskevien tavoitteiden kehitystä. Tätä tarkoitusta varten komission olisi laadittava jäsennelty vaikutustenarviointi käyden vuoropuhelua koko teräsekosysteemin kanssa, mukaan lukien tuotantoketjun loppupään segmentti. Kyseisiin arviointeihin olisi sisällytettävä monenvälisistä keskusteluista saatu palaute, muun muassa keskustelut OECD:n teräskomiteassa ja teräteollisuuden ylikapasiteettia käsittelevässä maailmanlaajuisessa foorumissa.


Tarkistus 29
Ehdotus asetukseksi
2 artikla – 4 a kohta (uusi)
	

	Komission teksti
	Tarkistus

	
	4 a.	Tämän asetuksen mukaisia toimenpiteitä on sovellettava WTO:n sääntöjen mukaisesti, eivätkä ne saa rajoittaa kauppaa enempää kuin on ehdottoman välttämätöntä, jotta voidaan puuttua epäreiluista markkinaolosuhteista johtuvan maailmanlaajuisen ylikapasiteetin kielteisiin vaikutuksiin.


Tarkistus 30
Ehdotus asetukseksi
3 artikla – 2 kohta
	

	Komission teksti
	Tarkistus

	2.	Tuojien on toimitettava tuontihetkellä asianmukainen näyttö, kuten valssaamotodistus, joka osoittaa tuotteen tuotannossa käytetyn teräksen sulatus- ja valamismaan.
	2.	Tuojien on toimitettava tuontihetkellä varmennettavissa oleva asianmukainen näyttö, joka osoittaa tuotteen tuotannossa käytetyn teräksen sulatus- ja valamismaan. Tällaiseen näyttöön on sisällyttävä alkuperäisen teräksentuottajan antama valssaamotodistus, jossa yksilöidään vastaava lämpönumero ja joka sisältää teräksen alkuperän jäljittämiseksi tarvittavat tekniset tiedot ja tuotantotiedot.


Tarkistus 31
Ehdotus asetukseksi
3 artikla – 2 a kohta (uusi)
	

	Komission teksti
	Tarkistus

	
	2 a.	Venäjän federaatiossa tai Valko-Venäjällä sulatettua ja valettua terästä sisältäviltä tuontituotteilta kielletään ehdottomasti pääsy unionin markkinoille, eikä niihin missään olosuhteissa sovelleta mitään tariffikiintiöitä. Kaikkien tällaisten tuotteiden pääsy on estettävä automaattisesti unionin ulkorajoilla.


Tarkistus 32
Ehdotus asetukseksi
3 artikla – 2 b kohta (uusi)
	

	Komission teksti
	Tarkistus

	
	2 b.	Sulatus- ja valamismaata sovelletaan määritettäessä 4 artiklan mukaisen tariffikiintiöiden jakamisen kohteena olevaa maata.


Tarkistus 33
Ehdotus asetukseksi
3 artikla – 2 c kohta (uusi)
	

	Komission teksti
	Tarkistus

	
	2 c.	Komissio voi antaa ohjeita siitä, miten asianmukainen näyttö toimitetaan, jotta voidaan rajoittaa hallinnollista rasitetta ja helpottaa sääntöjen noudattamista pk-yrityksissä.


Tarkistus 34
Ehdotus asetukseksi
4 artikla – 1 kohta – 1 alakohta – a alakohta
	

	Komission teksti
	Tarkistus

	a)	tariffikiintiöiden tasot, jotka vastaavat tuontimarkkinaosuutta, joka vallitsi unionin teräsmarkkinoilla vuonna 2013 ennen maailmanlaajuisen ylikapasiteetin vaikutusta unionin markkinoihin;
	(Tarkistus ei vaikuta suomenkieliseen versioon.)  


Tarkistus 35
Ehdotus asetukseksi
4 artikla – 1 kohta – 1 alakohta – c a alakohta (uusi)
	

	Komission teksti
	Tarkistus

	
	c a)	kolmannen maan unionin terästuotteisiin soveltamien tullien taso; 


Tarkistus 36
Ehdotus asetukseksi
4 artikla – 1 kohta – 1 alakohta – c b alakohta (uusi)
	

	Komission teksti
	Tarkistus

	
	c b)	se, noudattaako kolmas maa unionin kanssa tehtyjen vapaakauppasopimusten, ILO:n yleissopimusten ja monenvälisten ympäristösopimusten mukaisia sitoumuksiaan;


Tarkistus 37
Ehdotus asetukseksi
4 artikla – 1 kohta – 1 alakohta – h alakohta (uusi)
	

	Komission teksti
	Tarkistus

	
	h)	unionin yksipuoliset toimenpiteet, joilla keskeytetään suojatoimien soveltaminen kolmannen maan hyväksi tämän asetuksen soveltamisalaan kuuluvien tuotteiden osalta.


Tarkistus 38
Ehdotus asetukseksi
4 artikla – 1 kohta – 2 alakohta
	

	Komission teksti
	Tarkistus

	Nämä täytäntöönpanosäädökset hyväksytään 5 artiklan 2 kohdassa tarkoitettua menettelyä noudattaen.
	Nämä täytäntöönpanosäädökset hyväksytään 5 artiklan 2 kohdassa tarkoitettua menettelyä noudattaen. Ensimmäiset täytäntöönpanosäädökset annetaan ja niitä aletaan soveltaa 30 päivään kesäkuuta 2026 mennessä. 


Tarkistus 39
Ehdotus asetukseksi
4 artikla – 2 a kohta (uusi)
	

	Komission teksti
	Tarkistus

	
	2 a.	 Komissio tiedottaa Euroopan parlamentille välittömästi ja kattavasti kolmansien maiden kanssa GATT-sopimuksen XXVIII artiklan nojalla käydyistä neuvotteluista ja varmistaa, että Euroopan parlamentille on annettu mahdollisuus tutustua asiaankuuluviin asiakirjoihin. Komissio julkaisee säännöllisesti julkisesti saatavilla olevia tietoja näistä neuvotteluista.



Tarkistus 40
Ehdotus asetukseksi
6 artikla – 1 kohta – c a alakohta (uusi)
	

	Komission teksti
	Tarkistus

	
	c a)	 unionin teräsalan hiilestä irtautumisen polku;


Tarkistus 41
Ehdotus asetukseksi
6 artikla – 1 kohta – e alakohta
	

	Komission teksti
	Tarkistus

	e)	mahdolliset tarjonnan saatavuuteen liittyvät ongelmat tietyissä tuoteluokissa;
	e)	 mahdolliset tarjonnan saatavuuteen liittyvät ongelmat tietyissä tuoteluokissa ja niiden vaikutus tuotantoketjun loppupään arvoketjuihin;


Tarkistus 42
Ehdotus asetukseksi
6 artikla – 1 kohta – e a alakohta (uusi)
	

	Komission teksti
	Tarkistus

	
	e a)	 unionin olennaiset edut, erityisesti unionin yhteinen turvallisuus- ja puolustuspolitiikka;


Tarkistus 43
Ehdotus asetukseksi
6 artikla – 2 kohta
	

	Komission teksti
	Tarkistus

	2.	 Siirretään komissiolle valta antaa 7 artiklan mukaisesti delegoituja säädöksiä, joilla täydennetään tätä asetusta vahvistamalla 3 artiklan soveltamista koskevat yksityiskohtaiset säännöt.
	2.	 Siirretään komissiolle valta antaa 7 artiklan mukaisesti delegoituja säädöksiä, joilla täydennetään tätä asetusta vahvistamalla 3 artiklan soveltamista koskevat yksityiskohtaiset säännöt ja menettelyt ja erityisesti:


Tarkistus 44
Ehdotus asetukseksi
6 artikla – 2 kohta – 1 alakohta – a alakohta (uusi)
	

	Komission teksti
	Tarkistus

	
	a)	yksityiskohtaiset säännöt ja menettelyt, jotka koskevat 3 artiklan 2 kohdassa tarkoitettua asianmukaista näyttöä, joka osoittaa tuotteen tuotannossa käytetyn teräksen sulatus- ja valamismaan;


Tarkistus 45
Ehdotus asetukseksi
6 artikla – 2 kohta – 1 alakohta – b alakohta (uusi)
	

	Komission teksti
	Tarkistus

	
	b)	yksityiskohtaiset säännöt, joilla varmistetaan 3 artiklan 2 kohdassa tarkoitettujen valssaamotodistusten aitous ja jäljitettävyys, mukaan lukien tarvittaessa digitaalisten varmennusjärjestelmien, yksilöllisten tunnistenumeroiden tai muiden valvontamekanismien käyttö väärentämisen tai väärinkäytön estämiseksi, ottaen samalla huomioon pienten ja keskisuurten yritysten (pk-yritysten) erityistilanne ja välttäen kohtuutonta hallinnollista taakkaa. 


Tarkistus 46
Ehdotus asetukseksi
6 artikla – 2 kohta – 1 a alakohta (uusi)
	

	Komission teksti
	Tarkistus

	
	Ensimmäinen ensimmäisessä alakohdassa tarkoitetuista delegoiduista säädöksistä annetaan viimeistään 1 päivänä lokakuuta 2026.


Tarkistus 47
Ehdotus asetukseksi
7 artikla – 2 kohta
	

	Komission teksti
	Tarkistus

	2.	Siirretään komissiolle [...] päivästä [...]kuuta [...] [julkaisutoimisto: lisätään tämän asetuksen voimaantulopäivä] määräämättömäksi ajaksi 6 artiklassa tarkoitettu valta antaa delegoituja säädöksiä.
	2.	Siirretään komissiolle [...] päivästä [...]kuuta [...] [julkaisutoimisto: lisätään tämän asetuksen voimaantulopäivä] viiden vuoden ajaksi 6 artiklassa tarkoitettu valta antaa delegoituja säädöksiä. Säädösvallan siirtoa jatketaan ilman eri toimenpiteitä samanpituisiksi kausiksi, jollei Euroopan parlamentti tai neuvosto vastusta tällaista jatkamista viimeistään kolme kuukautta ennen kunkin kauden päättymistä.


Tarkistus 48
Ehdotus asetukseksi
9 artikla – 1 kohta
	

	Komission teksti
	Tarkistus

	1.	Komissio arvioi [...] päivään [...]kuuta [...] mennessä [julkaisutoimisto: lisätään päivämäärä, joka on kaksi vuotta tämän asetusehdotuksen hyväksymisestä] tarvetta muuttaa tämän asetuksen kattamien tuotteiden soveltamisalaa ja voi esittää lainsäädäntöehdotuksen tämän asetuksen muuttamiseksi. Tämä arviointi on tehtävä säännöllisesti kahden vuoden välein ensimmäisen uudelleentarkastelun jälkeen.
	1.	 Komissio määrittää [...] päivään [...]kuuta [...] mennessä [kuusi kuukautta tämän asetuksen voimaantulopäivästä], onko tarpeen muuttaa tämän asetuksen kattamien tuotteiden soveltamisalaa ja erityisesti, olisiko siihen sisällytettävä enemmän tuotteita, jotka on tehty merkittävästä määrästä terästä tai jotka sisältävät merkittävän määrän terästä, myös ensisijaisesti liitteeseen I kuulumattomat tuotantoketjun loppupään rauta- ja terästuotteet, joihin kohdistuu uudelleensuuntaamisen riski, ja voi esittää lainsäädäntöehdotuksen tämän asetuksen muuttamiseksi. Tämä arviointi on tehtävä säännöllisesti kahden vuoden välein ensimmäisen uudelleentarkastelun jälkeen. Jos maailmankaupan rakenteissa tapahtuu merkittäviä markkinahäiriöitä tai äkillisiä muutoksia, komissio tekee arvioinnin jo aiemmin. Kyseisessä uudelleentarkastelussa otetaan huomioon unionin kilpailukyvyn ja unionin terästeollisuuden, sekä tuotantoketjun alku- että loppupään toimijoiden ja erityisesti pk-yritysten, laajempi tilanne sekä unionin yhteinen turvallisuus- ja puolustuspolitiikka.


Tarkistus 49
Ehdotus asetukseksi
9 artikla – 2 kohta
	

	Komission teksti
	Tarkistus

	2.	Komissio arvioi tämän asetuksen toimivuutta 1 päivään heinäkuuta 2031 mennessä ja sen jälkeen joka viides vuosi. Arvioinnissa on otettava huomioon tämän asetuksen hyväksymisen perusteena olleiden olosuhteiden jatkuminen ja unionin terästeollisuuden tilanne. Tämän arvioinnin perusteella komissio voi antaa lainsäädäntöehdotuksen tämän asetuksen muuttamiseksi tai kumoamiseksi.
	2.	 Komissio arvioi tämän asetuksen toimivuutta ja vaikuttavuutta 31 päivään joulukuuta 2028 mennessä ja sen jälkeen joka kolmas vuosi. Arvioinnissa on otettava huomioon tämän asetuksen hyväksymisen perusteena olleiden olosuhteiden jatkuminen ja unionin terästeollisuuden tilanne, mukaan lukien hintatasot ja kapasiteetin käyttöaste, sekä tilanne tuotantoketjun loppupään arvoketjuissa ja vaikutukset terästä valmistuksen panoksena käyttäviin unionin teollisuudenaloihin ja unionin teräsalan hiilestä irtautumisen polku. Tätä arviointia varten komissio kuulee laajasti asianomaisia sidosryhmiä koko teräksen arvoketjussa. Tämän arvioinnin perusteella komissio voi antaa lainsäädäntöehdotuksen tämän asetuksen muuttamiseksi.


Tarkistus 50
Ehdotus asetukseksi
9 artikla – 2 a kohta (uusi)
	

	Komission teksti
	Tarkistus

	
	2 a.	Komissio toimittaa vuosittain Euroopan parlamentille ja neuvostolle kertomuksen tämän asetuksen täytäntöönpanosta. Kyseinen kertomus julkistetaan.


istus 51
Ehdotus asetukseksi
10 artikla – 1 kohta
	

	Komission teksti
	Tarkistus

	1.	Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
	1.	Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.


Tarkistus 52
Ehdotus asetukseksi
10 artikla – 1 a kohta (uusi)
	

	Komission teksti
	Tarkistus

	
	Sitä sovelletaan 1 päivästä heinäkuuta 2026.


Tarkistus 53
Ehdotus asetukseksi
3 artikla – 1 b kohta (uusi)
	

	Komission teksti
	Tarkistus

	
	Tämän asetuksen 3 artiklan 2 kohtaa sovelletaan 1 päivästä lokakuuta 2026.


Tarkistus 54
Ehdotus asetukseksi
10 artikla – 1 c kohta (uusi)
	

	Komission teksti
	Tarkistus

	
	Tämän asetuksen 3 artiklan 2 b kohtaa sovelletaan ... päivästä ...kuuta ... [24 kuukauden kuluttua tämän asetuksen voimaantulopäivästä].


Tarkistus 55
Ehdotus asetukseksi
Liite 1 – rivi 21 a (uusi)
	

	Komission teksti
	Tarkistus

	
	21A
	Putket ja profiiliputket, valurautaa
	CN 73030010, 73030090


Tarkistus 56
Ehdotus asetukseksi
Liite 1 – rivi 28
	

	Komission teksti
	Tarkistus

	28
	Seostamattomasta teräksestä valmistettu lanka
	7217 10 10, 7217 10 31, 7217 10 39, 7217 10 50, 7217 10 90, 7217 20 10, 7217 20 30, 7217 20 50, 7217 20 90, 7217 30 41, 7217 30 49, 7217 30 50, 7217 30 90, 7217 90 20, 7217 90 50, 7217 90 90
	28
	Seostamattomasta teräksestä ja muusta seosteräksestä valmistettu lanka
	7217 10 10, 7217 10 31, 7217 10 39,
7217 10 50, 7217 10 90, 7217 20 10,
7217 20 30, 7217 20 50, 7217 20 90,
7217 30 41, 7217 30 49, 7217 30 50,
7217 30 90, 7217 90 20, 7217 90 50,
7217 90 90,
72 29 2000, 72 29 9020, 72 29 9050, 72
29 9090


Tarkistus 57
Ehdotus asetukseksi
Liite 1 – rivi 29 a (uusi)

	

	Komission teksti
	Tarkistus

	
	29A
	Ruostumaton lanka
	72 23 0011, 72 23 0019, 72 23 0091, 72 23 0099


Tarkistus 58
Ehdotus asetukseksi
Liite 1 – rivi 30 a (uusi)
	

	Komission teksti
	Tarkistus

	
	30A
	Seostamattomasta teräksestä ja muusta seosteräksestä taotut tangot
	7214 1000, 7228 1050, 7228 4010, 7228 4090


Tarkistus 59
Ehdotus asetukseksi
Liite 2 – rivi 21 a (uusi)
	

	Komission teksti
	Tarkistus

	
	21A
	Putket ja profiiliputket, valurautaa
	CN 73 030010, 73 030090
	4700
	50 %






	<NuPE>PE783.276</NuPE>/ 1
	FI
